Seumas Hogg

Bha Seumas Hogg (1770 – 21 Samhain 1835; Beurla: James Hogg) ’na bhàrd agus ’na sgrìobhadair na Beurla agus na Beurla Gallta.Hughes, Gillian, 1995. "James Hogg". The Literary Encyclopedia.  Nuair a bha e ’na òganach bha e an sàs ann an àiteachas mar bhuachaille agus cìobair, agus fhuair e a chuid fhoghlaim ’na aonar tro leughadh pearsanta.Eachdraidh-bheatha, BBC Bha e ’na charaid do mhòran sgrìobhadairean cliùiteach a bha beò san àm, Walter Scott ’nam measg. Fiù ’s sgrìobh Hogg eachdraidh-bheatha neo-oifigeil a’ bhàird.Karl Miller, The Electric Shepherd: A Likeness of James Hogg, 2004 Bha e cliùiteach fon ainm "Cìobair Eadaraig" (The Ettrick Shepherd), is chleachd e am far-ainm sin nuair a dh’fhoillseachadh tòrr de na sgrìobh e. A thuilleadh air sin, chaidh an t-ainm sin a chleachdadh mar ainm caractair san t-sreath ainmeil Noctes Ambrosianae, a chaidh fhoillseachadh san iris Blackwood's Magazine.Hogg, James (2004). Anecdotes of Scott. Edinburgh, UK: Edinburgh University Press. pp. v-vi. ISBN 0-7486-2085-0 Tha e fhathast ainmeil ’nar làithean-ne airson na nobhail The Private Memoirs and Confessions of a Justified Sinner. Am measg nan rudan eile a sgrìobh e, tha dàin leithid The Queen's Wake (1813), cruinneachadh òran Jacobite Reliques (1819), agus dà nobhail eile, The Three Perils of Man (1822) agus The Three Perils of Woman (1823).

 Leabhraichean 
 The Mountain Bard (1807)
 The Forest Minstrel (1810)
 The Queen's Wake (1813) 
 The Pilgrims of the Sun (1815)
 Brownie of Bodsbeck (1817)
 Jacobite Reliques (1819)
 The Three Perils of Man (1822)
 The Three Perils of Woman (1923)
 The Private Memoirs and Confessions of a Justified Sinner (1824)
 Queen Hynde (1925)
 Songs by the Ettrick Shephard (1831)
 The Brownie of the Black Haggs (1828)
 The Domestic Manner and Private Life of Sir Walter Scott (1834)
 Tales and Sketches of the Ettrick Shepherd (1837)

 Iomraidhean 

 Ceanglaichean a-mach 
 BBC Naidheachdan 2021-06-03: Clach-uaighe James Hogg (aithris-bhideo 2:26)

Roinn-seòrsa:Bàird Albannach
Roinn-seòrsa:Sgrìobhadairean Albannach
Roinn-seòrsa:Daoine à Alba